ભારતીય સંસ્કૃતિને ઉજાગર કરતો દીપોત્સવી તેમજ નૂતનવર્ષનો ઉત્સવ સમગ્ર રાજકોટ શહેરમાં ધામધૂમપૂર્વક ઉજવાયો ત્યારે દિપાવલી તેમજ નૂતનવર્ષ નિમિતે બી.એ.પી.એસ. સ્વામિનારાયણ મંદિર પરિસરને સુંદર લાઈટીંગથી શણગારવામાં આવ્યું હતું અને પોડિયમ પર પ્રમુખસ્વામી મહારાજ 98મા જન્મજયંતી મહોત્સવના લોગોની કલાત્મક રંગોળી બનાવવામાં આવી હતી. દિવાળીના દિવસે 2000થી અધિક ઉદ્યોગ સાહસિકો તથા હરિભક્તોએ ચોપડાપૂજનનો લાભ પ્રાપ્ત કર્યો હતો.